ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *21/6/2022***

**Πλήθος κόσμου  στην εκδήλωση της  Σχολής Σύγχρονου Τραγουδιού του Δημοτικού Ωδείου στο σινεμά "ΠΑΝΘΕΟΝ"**

Στον θερινό κινηματογράφο «ΠΑΝΘΕΟΝ» πραγματοποιήθηκε η συναυλία της Σχολής Σύγχρονου Τραγουδιού του Δημοτικού Ωδείου, την Κυριακή 19 Ιουνίου, το  οποίο γέμισε από κόσμο. Οι μαθητές, υπό την καθοδήγηση του καθηγητή τους Διονύση Αποστολόπουλου, τραγούδησαν ελληνικές και ξένες επιτυχίες pop και disco με τρομερό κέφι και άνεση, ταξιδεύοντάς μας στη δεκαετία του ’80 και του ’90. Ακολούθησαν  επιτυχίες του ελληνικού κινηματογράφου του ’60 με λαϊκά τραγούδια που έγραψαν ιστορία στο ελληνικό πεντάγραμμο. Μια πλούσια βραδιά η οποία έδωσε μια ξεχωριστή νότα στο πρόγραμμα εκδηλώσεων του δήμου.

Τη μουσική υποστήριξη ανέλαβαν οι μαθητές της Σχολής μπουζουκιού του Δημοτικού Ωδείου, Σπύρος Φλώρος, Νίκος Μπαταγιάννης και στα πλήκτρα ο Νίκος Καλοχέρης.

Ο Δήμαρχος, κ. Λάμπρος Μίχος, βλέποντας το κέφι που είχαν δημιουργήσει και μεταδώσει οι σπουδαστές με τα τραγούδια τους,  συγχαίροντας και τον καθηγητή τους,  υποσχέθηκε ότι θα ακολουθήσουν πολλές τέτοιες εκδηλώσεις.